El termini de presentació de sol·licituds s'inicia el 10 de setembre i finalitza a les 14:00:00 h, hora local de Barcelona, del dia 30 de setembre del 2020.
L'import màxim dels ajuts és de 45.000€ i com a màxim el 70% de la despesa elegible.
No són subvencionables les quotes de l'IVA suportades per l'adquisició dels equipaments i materials a què es refereix aquesta convocatòria sempre que siguin susceptibles de recuperació o compensació.
Els recursos materials i els ajuts tècnics s'han d'adquirir des de l'1 de gener de 2020i abans del 15 de desembre de 2020.
Per tant, no s'admetran les factures emeses amb anterioritat i/o posterioritat a les dates indicades.
Els recursos destinats al suport o assistència personal es poden fer efectius durant tot l'any 2020.
Per tant, no s'admetran les factures emeses amb anterioritat a l'1 de gener de 2020 i amb posterioritat al 31 de desembre de 2020.
La sol·licitud l'ha de formalitzar el representant de la universitat a la Comissió d'Accés i Afers Estudiantils (CAAE) del Consell Interuniversitari de Catalunya (CIC), o la persona representant legal de la universitat, i s'ha d'adreçar al president o presidenta de la CEAU i no pot superar elsfulls que s'hi estableixin.
Per tal de completar el procés de sol·licitud haureu d'emplenar el següent document annex i adjuntar-lo al formulari:
La sol·licitud consta d'un formulari general i un document annex que s'ha de convertir a PDF i adjuntar al formulari, d'acord amb el model normalitzat.
Consulteu les condicions tècniques necessàries per fer tràmits en línia a través de Tràmits gencat
L'Administració té un termini màxim de sis mesos, a comptar des de l'endemà de la publicació de la convocatòria al DOGC.
Transcorregut aquest termini sense resolució expressa, l'ajut sol·licitat s'entendrà desestimat per silenci.
La resolució de concessió dels ajuts es notifica mitjançant la seva publicació al tauler electrònic de l'Administració de la Generalitat de Catalunya.
Per tal de fer-ne una difusió més gran, i a efecte informatiu, es pot consultar el resultat de la resolució a la pàgina web de l'AGAUR i a la de la Secretaria d'Universitats i Recerca.
La resolució de concessió ha d'indicar els recursos que s'hi podran interposar.
La resolució exhaureix la via administrativa.
Contra aquesta, es pot interposar recurs potestatiu de reposició davant el president o presidenta de la CEAU, en el termini d'un mes des de la seva publicació al DOGC, o bé poden interposar directament un recurs contenciós administratiu davant el jutjat contenciós administratiu de Barcelona, en el termini de dos mesos des de la seva publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.
Per formalitzar l'acceptació de l'ajut, cal:
L'entitat sol·licitant té un termini de 20 dies naturals, a comptar des de l'endemà de la publicació de la proposta provisional de concessió per presentar l'acceptació de l'ajut a través de l'apartat "AGAUR - Trameses amb les universitats, els centres de recerca i altres organismes" de la plataforma EACAT, d'acord amb el que disposa l'article 14 de la Llei 39/2015,d'1 d'octubre, del procediment administratiu comú de les administracions públiques.
El termini màxim per justificar els ajuts és el que es fixi enl a convocatòria.
La documentació es pot presentar al registre de l'AGAUR a través de l'apartat "AGAUR - Trameses amb les universitats, els centres de recerca i altres organismes" de la plataforma EACAT, d'acord amb el que disposa l'article 14 de la Llei 39/2015, d'1 d'octubre, del procediment administratiu comú de lesadministracions públiques.
Només s'acceptaran les justificacions de les despeses per als recursos concedits i de les quals s'hagi fet el pagament efectiu abans de finalitzar el període de justificació.
En el cas que el cost final efectiu de l'activitat subvencionada sigui inferior al cost inicialment pressupostat es reduirà, en la mateixa proporció, la quantia de la subvenció atorgada.
Perquè es consideri acomplert l'objecte i la finalitat de la subvenció cal que la despesa mínima realitzada i justificada de l'activitat subvencionada sigui com a mínim el 50.% de la despesa reconeguda en la resolució de concessió.
Altrament, l'incompliment d'aquesta despesa mínima, comportarà la revocació de la subvenció atorgada.
L'import de l'ajut es lliurarà en dos pagaments: